

|  |  |
| --- | --- |
| **ДО****ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УПРАВЛЯВАЩИЯ ОРГАН НА** **ПРСР 2014-2020 г.** **Г-Н ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

**Относно:** *Предложение за изменение на Насоките за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.*

**УВАЖАЕМИ ГОСПОДИН ЗАМЕСТНИК-МИНИСТЪР,**

На 16.10.2019 г. със Заповед № РД 09-968 на Ръководителя на УО на ПРСР 2014-2020 г. са утвърдени Насоки за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., включващи Условия за кандидатстване и Условия за изпълнение на одобрени проекти по процедурата.

Насоките за кандидатстване са изменени със Заповед № РД 09-1190 от 27.12.2019 г. за поправка на очевидна техническа грешка, Заповед № РД 09-28/15.01.2020 г. за удължаване на срока за кандидатстване с проектни предложения, Заповед РД 09-438 от 29.04.2021 г. за удължаване на крайния срок за изпълнение на одобрените проекти по процедурата, Заповед № РД 09-925 от 07.09.2021 г. отнасяща се до изискуемите документи към заявките за плащане и Заповед № РД 09-547 от 05.05.2022 г. за уточняване на броя и сроковете за подаване на междинни и окончателно плащания в Условията за изпълнение.

 На 22 март 2023 г. беше публикувано Постановление № 44 на Министерския съвет, за изменение и допълнение на Наредбата за командировки в страната (Обн. ДВ. бр.11 от 10 Февруари 1987г., изм. ДВ. бр.21 от 15 Март 1991г., изм. ДВ. бр.2 от 7 Януари 1994г., изм. ДВ. бр.62 от 11 Юли 1995г., изм. ДВ. бр.34 от 29 Април 1997г., изм. ДВ. бр.40 от 30 Април 1999г., изм. ДВ. бр.2 от 8 Януари 2008г., изм. ДВ. бр.2 от 7 Януари 2011г., изм. и доп. ДВ. бр.27 от 24 Март 2023г.), с което е увеличен размерът на командировъчните дневни пари за командированите лица, отразени в чл. 19, ал. 1 и ал. 2 от наредбата.

На 24 април 2023 г. в ИСУН 2020 е получено писмо с № BG06RDNP001-16.001-0042-C03-M035 от ДЗЗД „Всичко за овцете“ и писмо с № BG06RDNP001-16.001-0021-C02-M048 от ДЗЗД „Мобилен професор“ - бенефициенти по процедура BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., с които се отправят искания за сключване на допълнителни споразумения за изменение на административните договори в резултат от изменената Наредбата за командировки в страната, в рамките на одобрените средства.

Съгласно т. 14.1 от раздел 14.2. „Условия за допустимост на разходите“ от Условията за кандидатстване по процедура BG06RDNP001-16.001, основателността на предложените за финансиране разходи по т. 1 от Раздел 14.1 „Допустими разходи“, посочени във финансовия план, се оценяват чрез съпоставка със стандартните разходи, посочени в Приложение № 9 „Стандартна таблица на разходите за единица продукт“.

Разходите за еднодневни и двудневни командировки, като част от стандартните разходи за единица продукт в Приложение № 9 „Стандартна таблица на разходите за единица продукт“, са изчислени на база „Доклад за опростени разходите за мярка 16 „Сътрудничество“ от Програмата за развитие на селските райони 2014-2020 г., съгласно Договор № РД 51-160 от 15.11.2018 г. в изпълнение на техническо задание за изготвяне на опростени варианти за разходи, съгласно указанията на ЕК за ОВР“.

С изменението на Наредбата за командировки в страната от 24.04.2023 г., разходите за еднодневни и двудневни командировки се увеличават, следствие на което се изменят разходите за единица продукт за еднодневни и двудневни командировки, част от Приложение № 9 „Стандартна таблица на разходите за единица продукт“, и съответно Приложение № 5 „Финансов план на проектното предложение“ към Условията за кандидатстване.

Изменението е следствие на промяна в националното законодателство (Изменение и допълнение на Наредбата за командировки в страната (Обн. ДВ. бр.11 от 10 Февруари 1987г., изм. ДВ. бр.21 от 15 Март 1991г., изм. ДВ. бр.2 от 7 Януари 1994 г., изм. ДВ. бр.62 от 11 Юли 1995г., изм. ДВ. бр.34 от 29 Април 1997г., изм. ДВ. бр.40 от 30 Април 1999г., изм. ДВ. бр.2 от 8 Януари 2008г., изм. ДВ. бр.2 от 7 Януари 2011г., изм. и доп. ДВ. бр.27 от 24 Март 2023г.) и попада в основанието на чл. 26, ал. 7, т. 1 от Закона за управление на средствата от Европейските фондове при споделено управление (загл. изм. - ДВ, бр. 51 от 2022 г., в сила от 01.07.2022 г.).

В допълнение, на 16.12.2022 г. е получено писмо с рег. № 10-1166 от ДФ „Земеделие“, с което се предоставя на УО на ПРСР 2014 – 2020 г. окончателен доклад по одитен ангажимент за даване на увереност 22 RD 16.1 01 по отношение на процеса “Подкрепа за сформиране и функциониране на оперативни групи в рамките на ЕПИ”.

Във връзка с отправени препоръки към УО на ПРСР 2014 – 2020 г., в условията за изпълнение на одобрени проекти се прецизират текстовете, свързани с ангажимента на бенефициентите за публикуване на резултатите от изпълнение на техните проекти.

Проектът на изменение на Заповед № РД 09-968 от 16.10.2019 г. на Ръководителя на УО на ПРСР 2014-2020 г., изменена със Заповед № РД 09-1190 от 27.12.2019 г., Заповед № РД 09-28 от 15.01.2020 г., Заповед РД09-438 от 29.04.2021 г., Заповед № РД 09-925 от 07.09.2021 г. и Заповед № РД 09-547 от 05.05.2022 г. на заместник-министъра на земеделието беше публикуван на електронната страница на Министерството на земеделието и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕФСУ. Направените целесъобразни бележки и предложения са отразени.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5, чл. 26, ал. 1 и чл. 26, ал. 7, т. 1 от Закона за управление на средствата от европейските фондове при споделено управление (загл. изм. - ДВ, бр. 51 от 2022 г., в сила от 01.07.2022 г.)предлагам да издадете Заповед за изменение на Заповед № РД 09-968 от 16.10.2019 г., изменена със Заповед № РД 09-1190 от 27.12.2019 г., Заповед № РД 09-28 от 15.01.2020 г., Заповед РД09-438 от 29.04.2021 г., Заповед № РД 09-925 от 07.09.2021 г. и Заповед № РД 09-547 от 05.05.2022 г. на заместник-министъра на земеделието и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.

**Приложение**: Таблица с отразени коментари от обществено обсъждане

**С уважение,**

